Will Ferrell

thumb
John William Ferrell (født 1967) er en amerikansk skuespiller, komiker og filmprodusent. Han vokste opp i Irvine utenfor Los Angeles. Foreldrene var skilt og faren Lee Ferrell spilte keyboard for The Righteous Brothers. Ferrell-navnet er irsk. Will Ferrell er gift med den svenske skuespillerinnen Viveca Paulin, og sammen har de tre barn. Magnus, Mattias og Axel. Han er også regnet som et medlem av «The Frat Pack». Ferrell mottok en stjerne på Hollywood Walk of Fame i 2015.

 Liv og virke 
 Bakgrunn 
Will Ferrell er sønn av Betty Kay (født Overman), en lærerinne som underviste ved Old Mill Elementary School og Santa Ana College, og Roy Lee Ferrell jr., en musiker i The Righteous Brothers. 

 Fjernsyn 
Ferrell begynte sin karriere i Saturday Night Live i 1995 der han ble ansatt og gjorde imitationer av blant annet George W. Bush og vokste etter det frem som en av USAs mest fremgangsrike komikere. Dette programmet er en TV-serie som har eksistert siden 1970-tallet. Han var til slutt seriens best betalte skuespiller med  350.000 dollar for sesongen.«War of the Funnymen – Netscape Celebrity»   I 2002 sa han farvel for å konsentrere seg om filmkarrieren i stedet.

 Filmer 
WillFerrell har  hatt stor suksess med filmene sine. Han er kjent fra blant andre A Night At The Roxbury, Elf, Anchorman: The Legend of Ron Burgundy, Old School, Talladega Nights - The Ballad Of Ricky Bobby, Stranger Than Fiction og Blades Of Glory. 

Ferrell har også gjort suksess med to kortfilmer sammen med Adam McKays lille datter Pearl. Filmene heter The Landlord og Good Cop Baby Cop, og er å finne på Ferrells og McKays internettside (se eksterne lenker).

I filmen Step Brothers ble han gjenforent med skuespiller John C. Reilly og regissør Adam McKay som han hadde stor suksess sammen med da de spilte inn Talladega Nights og Anchorman.

 «The Frat Pack» 
Will Ferrell er en del av «The Frat Pack», en gjeng amerikanske skuespillere som har for vane å dukke opp i hverandres filmer. Medlemmer i gruppa er Ben Stiller, Vince Vaughn, Will Ferrell, Jack Black, Steve Carell, og brødrene Owen og Luke Wilson. Frat Pack-filmer som Will Ferrell har medvirket i er blant annet Anchorman, Old School, Starsky & Hutch, Wedding Crashers og Blades of Glory.

 Priser 
Will Ferrell og Nicole Kidman ble tildelt Razzieprisen for verste filmpar for Forhekset i 2005.

I 2007 ble Ferrell tildelt «Vikingprisen» fra The Swedish School i Los Angeles, hvor han og hustruen er aktive.

 Filmografi i utvalg 
 1997: Austin Powers – Agenten som kom ut av fryseren
 1999: Austin Powers – Spionen som spermet meg
 2001: Zoolander
 2004: Anchorman: The Legend of Ron Burgundy
 2004: Starsky & Hutch
 2005: Wedding Crashers
 2005: Forhekset
 2006: Stranger Than Fiction
 2006: Talladega Nights
 2006: Nysgjerrige Nils
 2008: Step Brothers
 2010: The Other Guys
 2013: Anchorman: The Legend Continues
 2015: Get Hard
 2015: Daddy's Home
 2016: Zoolander 2
 2017: Daddy's Home 2
 2020: Eurovision Song Contest: The Story of Fire Saga

 Referanser 

 Eksterne lenker 

 Ferrells og McKays internettside

Kategori:Skuespillere fra USA
Kategori:Stemmeskuespillere fra USA
Kategori:Komikere fra USA
Kategori:Manusforfattere fra USA
Kategori:Filmprodusenter fra USA
Kategori:TV-produsenter fra USA
Kategori:Hollywood Walk of Fame
Kategori:Personer fra USA av tysk opphav
Kategori:Personer fra USA av irsk opphav
Kategori:Personer fra USA av engelsk opphav
Kategori:Personer fra Irvine i California